KENDELSE AFSAGT AF RETTENS PRÆSIDENT

11. marts 1994

Sag T-56/94 R

Raffaele de Šautis

mod

Kommissionen for De Europæiske Fællesskaber

»Tjenestemænd — særlige rettergangsformer — foreløbige forholdsregler«

Fuldstændig gengivelse på fransk II-267

Angående:

Begæring om udsættelse af gennemførelsen af proceduren til besættelse af stillingen som chef for den administrative enhed VI.D.l, »Mejeriprodukter«, i Kommissionen.

Udfald:

Begæringen tages ikke til følge.

Resumé af kendelse

Kommissionen havde offentliggjort et stillingsopslag vedrørende stillingen som chef for den administrative enhed VI.D.l, »Mejeriprodukter«. Sagsøgeren, der var ekspeditionssekretær i lønklasse A4 og indplaceret i denne administrative enhed, indgav ikke ansøgning, hvilket skyldtes, at der efter stillingsopslaget krævedes en agronomuddannelse. Sagsøgeren anlagde sag med påstand om annullation af Kommissionens afgørelse om offentliggørelse af stillingsopslaget, navnlig under anbringende af, at Kommissionen med det eneste formål at kunne udnævne en i forvejen valgt ansøger krævede, at ansøgerne sioille være i besiddelse af ganske bestemte kvalifikationer, hvorved Kommissionen ifølge sagsøgeren havde tilsidesat tjenestemandsvedtægtens artikel 27 og gjort sig skyldig i procedurefordrejning.

Udsættelse af gennemførelsen af proceduren til besættelse af den omtvistede stilling

Rettens præsident bemærkede, at spørgsmålet, om en begæring om foreløbige forholdsregler fremsat i medfør af artikel 104, stk. 2, i Rettens procesreglement opfylder kravet om uopsættelighed, må vurderes på grundlag af, hvorvidt de begærede foreløbige forholdsregler er nødvendige for at forhindre, at den begærende part inden afgørelsen i hovedsagen påføres en alvorlig og uoprettelig skade. Det påhviler den begærende part at føre bevis for, at han ikke kan afvente afgørelsen i hovedsagen uden at blive påført en skade, som vil have alvorlige og uoprettelige følger (grund 15).

Henvisning til: Rettens kendelse af 7. januar 1994, sag T-564/93 R, Hecq mod Kommissionen, Sml.Pers. II, s. 1, grund 28.

I begæringen om foreløbige forholdsregler var det som begrundelse for, at den pågældende forholdsregel var uopsættelig, loin anført, at Retten på grundlag af de principper, som fremgår af EF-retsinstansernes praksis, ville kunne træffe den afgørelse, at der ikke burde ske nogen annullation af den efter en retsstridig udnævnelsesprocedure foretagne udnævnelse, hvorved sagsøgeren i realiteten ville miste enhver realistisk mulighed for at blive forfremmet til en stilling som kontorchef i lønklasse A3 (grund 16).

Det af sagsøgeren anførte kunne loin anses som udtryk for noget rent hypotetisk, idet der intet var til hinder for, at Retten, som sagen forelå, ville loinne annullere en eventuel afgørelse om udnævnelse truffet efter den omtvistede udnævnelsesprocedure, hvis Retten måtte træffe afgørelse i hovedsagen til sagsøgerens fordel. Under alle omstændigheder gjaldt det, at selv om Retten traf den afgørelse, at der ikke burde ske annullation af en eventuel afgørelse om udnævnelse truffet efter den omtvistede procedure, ville grundlaget herfor være, at sagsøgerens rettigheder ville være tilstrækkeligt beskyttet. Følgelig kunne der ikke for indeværende antages at bestå nogen risiko for, at sagsøgeren blev påført en alvorlig og uoprettelig skade (grund 17 og 18).

Henvisning til: Domstolens dom af 14. juli 1983. sag 144/82. Delti mod Domstolen, Sml. s. 2421, præmis 33, og af 6. juli 1993. sag C-242/90 P, Kommissionen mod Albani, Sml. I, s. 3839, præmis 13.

Endelig kunne den angivelige skade ikke anses for alvorlig og uoprettelig, da sagsøgeren ikke ville kunne påberåbe sig nogen subjektiv ret til at blive udnævnt i en stilling som kontorchef i lønklasse A3, som på endelig måde ville blive berørt af den omtvistede udnævnelsesprocedure (grund 19).

Begæringen om foreløbige forholdsregler kunne herefter ikke tages til følge, hvorved det var ufornødent at undersøge, hvorvidt sagsøgerens anbringender i hovedsagen måtte forekomme berettigede (gnind 20).

Konklusion:

Begæringen om foreløbige forholdsregler tages ikke til følge.